# My Home, My Choice

E ū ana a Whaikaha – Ministry of Disabled People ki te mahi ngātahi me ngā tāngata whaikaha, te Māori me te Kāwanatanga ki te panoni i te pūnaha tautoko whaikaha, kia hāngai ai ki te aronga o Enabling Good Lives (EGL).

E aro ana te hōtaka mahi o My Home, My Choice ki te mahi e hiahiatia ana ki te huri i te āhua o te tautoko i ngā tāngata kei roto i ngā ratonga kāinga noho, kia nui ake ngā kōwhiringa me ngā whakahaere i roto i ō rātou ao.

Ko te tikanga o tēnei ko te tautoko i ngā tāngata whaikaha me ngā tāngata whaikaha Māori kia noho pai rātou i ngā wā katoa, i ngā wāhi katoa, ā, kia kitea ake rātou hei kirirarau whai arawātea ki te ako, te mahi, te whiwhi kāinga noho, me te uru mārika ki te hapori.

# E whai mōhio ana, e ārahitia ana hoki a My Home, My Choice e:

* te United Nations Convention on the Rights of Persons with Disabilities (UNCRPD)
* ō mātou takohanga i raro i Te Tiriti o Waitangi
* ngā mātāpono me te aronga o Enabling Good Lives – [Principles – Enabling Good Lives](https://www.enablinggoodlives.co.nz/about-egl/egl-approach/principles/)
* ngā akoako me ngā wheako i whakapuakitia ki Te Kōmihana a te Karauna – Abuse in Care
* te pūrongo a Te Rōpū Whakamana i te Tiriti o Waitangi Wai 2575 – the Health Services and Outcomes Inquiry, me
* Te Rautaki Hauātanga o Aotearoa
* Te Aorerekura National Strategy to Eliminate Family Violence and Sexual Violence (nō Whaikaha te haepapa mō te Mahi 28)

**Tā mātou huarahi mahi ngātahi**

Ka mahi ngātahi mātou me ngā tāngata whaikaha, tāngata whaikaha Māori, ngā whānau, nā reira ko ngā huringa e ārahitia ana e o rātou reo me ō rātou wheako.

Ka whai wāhi ki te rōpū mahi:

* ngā mema matua nō Whaikaha. ko Amanda Bleckmann, Tumu Whakarae Tuarua, Te Hoahoa Whakahaere me te Whakarato Mahi, te kaitautāwhi o te kaupapa.
* ko tētahi tokorua kei ngā tūranga kaihautū hei kairangi mō te kaupapa, ko ngā kaihautū rongonui nei a Tā Robert Martin KNZM rāua ko Gary Williams MNZM.
* he rōpū urungi, kei roto ko ngā tāngata whaikaha, ngā tāngata whaikaha Māori, ngā iwi o Te Moananui-a-Kiwa, ngā whānau me ngā kaiwhakarato. Nō te rōpū urungi te haepapa ki te ārahi i ngā mahi.

**Kia mataara ki ngā kōrero hou, ā, kia whai wāhi hoki ki ngā mahi**

Ka whai arawātea nga tāngata whaikaha, ngā tāngata whaikaha Māori, ngā whānau me ngā kaiwhakarato ki te tuku kōrero, me te toha i ā rātou wheako, i te wā e koke ana te kaupapa.

Ka puta ngā kōrero hou i runga i tā mātou paetukutuku, ngā kauhaurangi, ngā pānuitanga, i runga hoki i ngā pae pāhopori. Tēnā whakamōhio mai ki te hiahia koe ki te noho i runga i tā mātou rārangi tuari.

Ka wātea hoki ngā kōrero hou mō te kaupapa, tae atu ki ngā hōputu tomopai i tā mātou paetukutuku: [https://www.whaikaha.govt.nz/about-us/policy-strategies-and-action-plans/my-home-my-choice](https://kor01.safelinks.protection.outlook.com/?url=https%3A%2F%2Fwww.whaikaha.govt.nz%2Fabout-us%2Fpolicy-strategies-and-action-plans%2Fmy-home-my-choice&data=05%7C01%7C%7Ce5342e1df411437c5a8a08db12d9c934%7C84df9e7fe9f640afb435aaaaaaaaaaaa%7C1%7C0%7C638124498848098141%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=Np3ZoXUjAPymSy9FXjYpBK9prEvFChUS6z3lpvpZkNE%3D&reserved=0).

Ka taea hoki e koe te toro hāngai atu ki te rōpu mahi. Ko Gordon Boxall rāua ko Kelly Woolston ngā kaiārahi i te kaupapa:

**Īmēra:** [My\_home\_my\_choice@whaikaha.govt.nz](mailto:My_home_my_choice@whaikaha.govt.nz)

**Waea:** 0800 566 601 (Mane ki te Paraire 8:30am ki te 5:00pm)

**Pātuhi:** 4206, ā, ka whakautu mātou i roto i te 24 hāora.